Камісіі па жыллёва-бытавых пытаннях навучэнцаў збіраюць i ўносяць у сiстэму даныя па сваіх студэнтах, улічваючы даведкі аб ільготах. Імі карыстаюцца і ў студгарадку. Льготнікаў сярод студэнтаў і навучэнцаў розны працэнт па розных катэгорыях. Так, дзяцей-сірот і дзяцей, якія засталіся без апекі бацькоў, — 108 студэнтаў і 6 навучэнцаў; маладых людзей, якія ўключаны ў банк таленавітай і адоранай моладзі, — 135 студэнтаў і 18 навучэнцаў. Яшчэ першачарговым правам засялення ў інтэрнат карыстаюцца прыезджыя з раёнаў, якія пацярпелі ад катастрофы на Чарнобыльскай АЭС. Іх у БДУ больш за 1200 чалавек.